BRR เล็งหาพันธมิตรต่างชาติร่วมลงทุนรง.แห่งใหม่ 2 โรง มูลค่าหมื่นลบ.
BRR เล็งหาพันธมิตรต่างชาติร่วมลงทุนรง.แห่งใหม่ 2 โรง มูลค่าหมื่นลบ.
15 ก.พ. 2559

นายอนันต์ ตั้งตรงเวชกิจ ประธานกรรมการบริหาร บริษัท น้ำตาลบุรีรัมย์ จำกัด (มหาชน) หรือ BRR เปิดเผยว่า บริษัทฯ อยู่ระหว่างศึกษาความเป็นไปได้รูปแบบการลงทุนและอยู่ระหว่างการหาพันธมิตรร่วมทุนจากต่างประเทศ เพื่อดำเนินโครงการก่อสร้างโรงงานน้ำตาลทรายแห่งใหม่ที่อำเภอชำนิ จังหวัดบุรีรัมย์ และที่อำเภอโนนนารายณ์ จังหวัดสุรินทร์ กำลังการผลิตของโรงงานแต่ละแห่งอยู่ที่ 20,000 ตันอ้อยต่อวัน ซึ่งเบื้องต้นคาดว่าจะใช้เงินลงทุนก่อสร้างโรงงานทั้ง 2 แห่งรวมประมาณ 10,000 ล้านบาท
สำหรับโครงสร้างการจัดการโรงงานน้ำตาลแห่งใหม่นั้น คาดว่าจะมีรูปแบบคล้ายคลึงกับโรงงานเดิมที่จังหวัดบุรีรัมย์ ซึ่งมีโครงสร้างธุรกิจประกอบด้วย โรงงานผลิตน้ำตาลทรายและนำผลพลอยได้จากกระบวนการผลิตน้ำตาลไปต่อยอดสู่กลุ่มธุรกิจพลังงานทดแทน เช่น โรงไฟฟ้าพลังงานชีวมวล โรงงานเอทานอล โรงงานผลิตปุ๋ยอินทรีย์ ที่ทำให้ BRR สามารถสร้างรายได้สูงสุดจากการดำเนินธุรกิจ และยังนำองค์ความรู้ด้านการเพาะปลูกและวิจัยพันธุ์อ้อยมาช่วยเหลือเกษตรกรชาวไร่ในบริเวณใกล้เคียงกับที่ตั้งของโรงงานแห่งใหม่ เพื่อเพิ่มประสิทธิภาพเพาะปลูกและพัฒนาผลผลิตอ้อยให้มีคุณภาพสูงสุด
ทั้งนี้ บริษัทฯ ประเมินว่าจะสามารถก่อสร้างโรงงานและสามารถเริ่มหีบอ้อยเข้าสู่โรงงานได้ในปี 2562 ซึ่งเป็นไปตามข้อกำหนดของสำนักงานคณะกรรมการอ้อยและน้ำตาลทราย (สอน.) ที่กำหนดให้โรงงานแห่งใหม่ต้องเปิดรับหีบอ้อยเข้าสู่โรงงานภายใน 5 ปี นับตั้งแต่วันที่ได้รับใบอนุญาต
จากกระบวนการผลิตน้ำตาลทรายไปใช้เป็นเชื้อเพลิง ผลิตกระแสไฟฟ้าจากโรงงานไฟฟ้าพลังงานชีวมวลจำนวน 2 โรงงาน กำลังการผลิตรวม 19.8 MW และโรงงานผลิตปุ๋ยอินทรีย์ กำลังการผลิต 30,000 ตัน ขณะเดียวกัน BRR ยังอยู่ระหว่างการดำเนินการก่อสร้างโรงงานไฟฟ้าชีวมวลแห่งที่ 3 กำลังการผลิต 9 MW รวมถึงอยู่ระหว่างการศึกษาผลกระทบด้านสิ่งแวดล้อม เพื่อดำเนินโครงการก่อสร้างโรงงานผลิตเอทานอลกำลังการผลิตขนาด 150,000 ลิตรต่อวัน  